รายการเดินหน้าประเทศไทย : เดินหน้าการลงทุนภาครัฐ
นายอาคม เติมพิทยาไพสิฐ รัฐมนตรีว่าการกระทรวงคมนาคม กล่าวในรายการเดินหน้าประเทศไทย เรื่องการเดินหน้าการลงทุนภาครัฐ ปี 2561 ว่า กระทรวงคมนาคมได้ขับเคลื่อนโครงการรถไฟความเร็วสูง กรุงเทพมหานคร-นครราชสีมา มาตลอดระยะเวลา 2ปีที่ผ่านมา และในขณะนี้ได้ดำเนินการก่อสร้างแล้วบางส่วน หวังให้เกิดความเจริญเติบโตทางด้านเศรษฐกิจ ขณะที่การเจรจาตัวรถไฟจะใช้ความเร็ว 250 กิโลเมตรต่อชั่วโมง โดยจะทำการเจรจากับประเทศจีนให้แล้วเสร็จภายในเดือนมีนาคม 2561 เพื่อให้ได้ข้อสรุปและเกิดความมั่นใจ เมื่อก่อสร้างเสร็จจะเป็นไปด้วยความเรียบร้อย และจะพยายามเร่งก่อสร้างให้แล้วเสร็จภายในปี 2565 ทั้งนี้ รัฐบาลมีแนวคิดว่าหากก่อสร้างแล้วเสร็จจะเปิดให้บริการตามสถานีต่างๆ ตามความเหมาะสม





ขณะเดียวกัน สถานที่ท่องเที่ยวต่างๆ ตามเส้นทางการเดินรถ ได้เตรียมความพร้อมในการรองรับนักท่องเที่ยว พัฒนาให้สอดรับกับเศรษฐกิจในอนาคต อีกทั้งจะเปิดโอกาสให้ภาคเอกชนเข้ามาลงทุน นอกจากนี้กระทรวงคมนาคมยังมีโครงการต่างๆ ที่กำลังดำเนินการขับเคลื่อน เช่น รถไฟทางคู่ 5 เส้นทาง และโครงการรถไฟสายสีแดง ที่คณะรัฐมนตรีมีมติเห็นชอบให้ดำเนินการโดยจะดำเนินการในปี 2561 ต่อไปธนนชัย กุลสิงห์ / สวท.